ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
தபால்காரர் மூலம் மத்திய அரசு ஓய்வூதியதாரர்கள் மற்றும் தொழிலாளர் வருங்கால வைப்பு நிதி  ஓய்வூதியதாரர்களுக்கு வீடு தேடி வரும் டிஜிட்டல் உயிர்வாழ் சான்று
அஞ்சல் துறை, மத்திய அரசின் ஓய்வூதியதாரர்கள் மற்றும் தொழிலாளர் வருங்கால வைப்பு நிதி  ஓய்வூதியதாரர்களுக்கு தபால்காரர் மூலம் அவர்களின் வீட்டிற்கே சென்று இந்தியா போஸ்ட் பேமெண்ட்ஸ் வங்கி மூலமாக டிஜிட்டல் முறையில் உயிர்வாழ் சான்றிதழைச் சமர்பிக்கும் சேவையை வழங்குகிறது.
மத்திய அரசு ஓய்வூதியம் பெறுவோர் மற்றும் EPFO ஓய்வூதியம் பெறுவோர்களை 1 நவம்பர் 2022 முதல் தங்கள் உயிர்வாழ் சான்றிதழை சமர்ப்பிக்குமாறு அறிவுறுத்தப்பட்டு்ள்ளது. இந்நிலையில் நேரில் சென்று உயிர்வாழ் சான்றிதழ் சமர்ப்பிக்க ஓய்வூதியதாரர்கள் படும் சிரமங்களை தவிர்க்கும் விதமாக, ஜீவன் பிரமான் திட்டத்தின் மூலம், அஞ்சல் துறையின் கீழ் செயல்படும் இந்தியா போஸட் பேமென்ட்ஸ் வங்கி, ஓய்வூதியதாரர்கள் வீட்டிலிருந்தபடியே, கைவிரல் ரேகையை பயன்படுத்தி, டிஜிட்டல் உயிர்வாழ் சான்றிதழை சமர்ப்பிக்க ஏற்பாடு செய்துள்ளது. இதற்கு சேவை கட்டணமாக ரூ.70 ரொக்கமாக தபால்காரரிடம் செலுத்த வேண்டும்.
ஓய்வூதியதாரர்கள் தங்கள் பகுதி தபால்காரரிடம் ஆதார் எண், மொபைல் எண், PPO எண் மற்றும் ஓய்வூதிய கணக்கு விவரங்களை தெரிவித்து, கைவிரல் ரேகையை பதிவு செய்தால், ஒரு சில நிமிடங்களில், டிஜிட்டல் உயிர்வாழ் சான்றிதறழை சமர்ப்பிக்க முடியும்.
மத்திய அரசின் தகவல் தொடர்பு அமைச்சகத்தின்  கீழ் செயல்படும். இந்திய அஞ்சல் துறையின்  சார்பி்ல் இந்தியா போஸ்ட் பேமெண்ட்ஸ் வங்கி  நாடு தழுவிய அளவில் செப்டம்பர் 01, 2018 அன்று துவங்கப்பட்டு, இந்த குறுகிய காலத்தில், நாட்டின் ஒவ்வொரு மூலை முடுக்கிலும் உள்ள 136000 அஞ்சலகங்களுக்கு வங்கி சேவைகளை விரிவுபடுத்தி, 5 கோடிக்கும் மேற்பட்ட வாடிக்கையாளர்களுக்கு சேமிப்பு கணக்கு துவங்கியுள்ளது.
சென்னை நகர மண்டலத்தில் 1979 நகர்ப்புற மற்றும் கிராமப்புற அஞ்சல் அலுவலகங்கள் மூலம் 2500க்கும் மேற்பட்ட தபால்காரர்கள் மற்றும் கிராமிய அஞ்சல் ஊழியர்கள் . ஆதார் மொபைல் எண்ணை புதுப்பித்தல், ஐந்து வயதிற்குட்பட்ட குழந்தைகளுக்கு புதிய ஆதார் பதிவு செய்தல், ஆதார் சார்ந்த டிஜிட்டல் பண பரிவர்த்தனைகள் மற்றும் ஓய்வூதியதார்களுக்கான உயிர்வாழ் சான்றிதழை சமர்ப்பித்தல் போன்ற சேவைகளை அவர்களது வீட்டிற்கே சென்று வழங்கி வருகின்றனர்.
சென்னை நகர மண்டலம், கடந்த 1 ஜூலை 2022 முதல் செப்டம்பர் 30, 2022 வரை சுமார் 59,962 மாநில அரசு ஓய்வூதியதார்களுக்கு, தபால்காரர்கள் மூலம் அவரகளின் வீட்டில் இருந்தபடியே டிஜிட்டல் உயிர்வாழ் சான்றிதழைச் சமர்பிக்க வழிவகை செய்துள்ளது.
எனவே மத்திய அரசு ஓய்வூதியதாரர்கள் மற்றும் தொழிலாளர் வருங்கால வைப்பு நிதி  ஓய்வூதியதாரர்கள் இந்த வசதியைப் பயன் படுத்தி, வீட்டில் இருந்தபடியே தங்கள் பகுதி தபால்காரரிடம் உயிர்வாழ் சான்றிதழை சமர்ப்பித்து பயன்பெறலாம்.
வணிகம் மற்றும் தொழில்துறை அமைச்சகம்
துபாய் உலக கண்காட்சி 2020-உடன் இந்தியா புரிந்துணர்வு ஒப்பந்தத்தில் கையெழுத்திட்டது
ஐந்தாண்டுகளுக்கு ஒருமுறை நடைபெறும் பெருமைமிகு 2020 உலக கண்காட்சியில் இந்தியா அரங்கு அமைப்பதற்கான பங்கேற்பாளர் ஒப்பந்தத்தில் இன்று இந்தியாவும், 2020 உலக கண்காட்சி அமைப்பும் கையெழுத்திட்டன. இந்தியாவின் தரப்பில் மத்திய வர்த்தக அமைச்சக இணைச் செயலாளர் திரு.மனோஜ் கே. திவிவேதி, இந்த ஒப்பந்தத்தில் கையெழுத்திட்டார். 2020 உலக கண்காட்சி சார்பில் அந்த அமைப்பின் நிர்வாக இயக்குநர் திரு. நஜீப் முகமது அல் அலி கையெழுத்திட்டார். இந்த கண்காட்சி நடைபெறவுள்ள இடத்தில் நடைபெற்ற கையெழுத்திடும் நிகழ்ச்சியில் ஐக்கிய அரபு அமீரகத்தில் உள்ள இந்திய தூதர் திரு.நவ்தீப் சூரி, துபாயில் உள்ள இந்திய கான்சல் ஜெனரல் திரு. விபுல், துபாய் கண்காட்சியின் சர்வதேச பங்கேற்பாளர் அலுவலகத்தின் வாரிய தலைமை இயக்குனர் டாக்டர். டாரெக் ஷாய்யா ஆகியோர் உடனிருந்தனர்.
இந்த ஒப்பந்தத்தின்படி, இந்த கண்காட்சியில் இந்தியா அரங்கினை சுமார் ஒரு ஏக்கர் பரப்புள்ள பெரிய இடத்தில் ’சிறந்தவாய்ப்பு’ பிரிவில் அமைப்பதற்கு இந்தியாவுக்கு உரிமை வழங்கப்படுகிறது. 2025ஆம் ஆண்டுவாக்கில் 5 லட்சம் கோடி அமெரிக்க டாலர் பொருளாதாரமாக வருவதற்கான நிலையில் உள்ள இந்தியாவின் பொருளாதார நடவடிக்கைகளை வெளிப்படுத்துவதற்கான பெரிய வாய்ப்பாக இது அமையும். இந்த கண்காட்சியில் இந்தியாவின் விண்வெளி, மருந்துகள், தகவல் தொழில்நுட்பம், புதுப்பிக்கக்கூடிய எரிசக்தி, தொலைத்தொடர்பு ஆகிய துறைகளில் முன்னேற்றம் குறித்து கவனம் செலுத்தும் காட்சிப் பொருட்கள் இடம்பெறும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
===========
(Visitor Counter : 113
பாதுகாப்பு அமைச்சகம்
புதுப்பிக்கப்பட்ட டகோட்டா விமானம் இந்தியா வருகிறது
1940ம் ஆண்டைச் சேர்ந்த டகோட்டா ரக டிசி-3 விமானம், இந்திய விமானப் படையின் பழங்கால விமானப்பிரிவில் விரைவில் சேர்க்கப்படவுள்ளது. இந்த விமானம் 1988 வரை பயன்பாட்டிலிருந்தபோது பல்நோக்கு போக்குவரத்து விமானமாக இருந்தது. கஷ்மீர் சண்டையின்போது, 1947 அக்டோபர் 27 அன்று முதலாவது சீக்கியப் படைப்பிரிவினரை ஸ்ரீநகருக்கு அழைத்துச் சென்ற முதலாவது டகோட்டா விமானத்தைக் கவுரவிக்கும் விதமாக, இந்த விமானத்திற்கு இந்திய விமானப்படை பதிவு எண் வழங்கியுள்ளது. 1944ம் ஆண்டு தயாரிக்கப்பட்ட இந்த விமானம் பிரிட்டிஷ் ராயல் விமானப்படையில் பணியாற்றியிருப்பதுடன், பல்வேறு விமான நிறுவனங்களாலும் பயன்படுத்தப்பட்டுள்ளது.
2011ம் ஆண்டு கழிவு செய்யப்பட்ட பழைய பொருட்களிலிருந்து எடுக்கப்பட்ட இந்த விமானம், இந்திய விமானப்படைக்கு அன்பளிப்பாக வழங்குவதற்காக, நாடாளுமன்ற உறுப்பினர்  திரு. ராஜீவ் சந்திரசேகரால், இங்கிலாந்தில் பழுதுநீக்கப்பட்டு, பறக்கும் நிலைக்குக் கொண்டுவரப்பட்டது. அதன்பின், இந்த விமானத்தைப் போக்குவரத்துக்கு உகந்ததாக மாற்றுவதற்காக, இந்திய விமானப்படை, லண்டனைச் சேர்ந்த ரீஃபிளைட் ஏர் ஒர்க்ஸ் நிறுவனத்துடன் ஒப்பந்தம் செய்து கொண்டது. 2018 பிப்ரவரி 13 அன்று திரு. ராஜீவ்சந்திரசேகரிடமிருந்து விமானப்படைத் தளபதி இந்த விமானத்தைப் பாரம்பரிய முறைப்படி பெற்றுக்கொண்டார்.
அனைத்துச் சோதனை ஓட்டங்களையும் வெற்றிகரமாக முடித்ததைத் தொடர்ந்து, டகோட்டா விமானம் இயல்புநிலைக்குக் கொண்டுவரப்பட்டு, 2018 ஏப்ரல் 17 அன்று இங்கிலாந்திலிருந்து தனது பயணத்தைத் தொடங்கியது. இந்திய விமானப்படை மற்றும் ரீஃபிளைட் ஏர் ஒர்க்ஸ் நிறுவனத்தைச் சேர்ந்த விமானிகளால் இந்தியாவிற்கு கொண்டுவரப்படுகிறது. இந்தியா வரும் வழியில் பிரான்ஸ், இத்தாலி, கிரீஸ், ஜோர்டான், சவுதி அரேபியா, பஹ்ரைன் மற்றும் ஓமன் நாடுகளில் நிறுத்தப்பட்டு 2018 ஏப்ரல் 25 அன்று ஜாம்நகரை வந்தடைகிறது.
பாரம்பரியப் பெருமை வாய்ந்த இந்தப் போர்விமானத்தை அதன் புதிய இருப்பிடத்திற்கு வரவேற்று கௌரவிக்கும் விதமாக, ஹிண்டன் விமானப்படைத்தளத்தில் 2018 மே 4 அன்று, இணைப்பு விழா நடைபெறவுள்ளது. இந்த விமானத்தை முதலில் தயாரித்த நிறுவனத்தின் பிரதிநிதிகள், இங்கிலாந்து தூதரக அதிகாரிகள் மற்றும் இந்த விமானத்தை முன்பு இயக்கிய இந்திய விமானப்படையின் முன்னாள் தளபதிகள் உள்ளிட்டோர் இந்த விழாவில் பங்கேற்கவுள்ளனர்.
1988ம் ஆண்டு பாலம் விமானநிலையத்தில் அமைக்கப்பட்ட பழங்கால விமானக்கண்காட்சியில் இடம்பெறவுள்ள இந்த விமானம், புதுப்பிக்கப்பட்ட பிறகு உலகின் பல்வேறு நாடுகளில் பயணம் செய்து, தற்போதைய தலைமுறை விமானம் போன்று இந்தியா வந்தடைவது, இந்திய விமானப்படையின் வரலாற்றில் முக்கியத்துவம் வாய்ந்த நிகழ்வாகக் கருதப்படுகிறது. தற்போது இந்தப் பழங்கால விமானக்கண்காட்சியில் ஹோவர்டு மற்றும் டைகர்மோத் ரகங்களைச் சேர்ந்த பழங்கால விமானங்கள் இடம் பெற்றுள்ள நிலையில், இந்தியாவின் பாரம்பரியத்தில் முக்கிய பங்கு வகித்த பல்வேறு ரகங்களைச் சேர்ந்த ராணுவ விமானங்களும் இணைக்கப்படவுள்ளன.
(Visitor Counter : 130
நிதி அமைச்சகம்
வருமான வரித்துறை போபாலில் தேடுதல் நடவடிக்கைகளை மேற்கொண்டது
வருமான வரித்துறை 20-08-2020 அன்று போபாலில் பல்வேறு இடங்களில் தேடுதல் மற்றும் கைப்பற்றுதல் நடவடிக்கைகளை மேற்கொண்டது.
தேடுதல் நடவடிக்கைக்கு உள்ளான குழுக்களில் ஒரு குழுவின் முக்கிய நபர் வளையல் கடை நடத்தி வந்தார். மற்றொரு நபர் வீடு கட்டி தருபவர் / வீட்டுவசதி மேம்பாட்டாளர் ஆவார். இவரே ஒரு கிரிக்கெட் அகாடமியும் நடத்தி வருகிறார். தேடுதல் நடவடிக்கையின் போது சுமார் ரூ.105 கோடி சந்தை மதிப்புள்ள காலிமனை, .பிளாட்டுகள் மற்றும் விவசாய நிலங்கள் போன்ற சுமார் 100 சொத்துக்கள் தொடர்பான ஆவணங்கள் கண்டறியப்பட்டன. கடந்த 6 ஆண்டுகளில் இந்த சொத்துக்களை வாங்குவதற்கு கணக்கில் வராத பணம் பெருமளவில் பயன்படுத்தப்பட்டுள்ளதை ஆவணங்கள் எடுத்துக் காட்டுகின்றன. பெரும்பான்மையான சொத்துக்கள் சாதாரண நபர்களின் பெயர்களில் இருந்தன. இதன் மூலம் இந்தச் சொத்துக்கள் பினாமி சொத்துக்கள் என்பது தெரிய வருகிறது. தேடுதலின் போது ரூ.1.8 கோடி மதிப்புள்ள ரொக்கப்பணமும் நகைகளும் கைப்பற்றப்பட்டன.
மேலும் தேடுதலின் போது சேகரிக்கப்பட்ட ஆவணங்கள் ஓய்வு பெற்ற அரசு ஊழியர்கள் சிலர் பங்குதாரர்கள் மற்றும் கூட்டாளிகளாக இருந்ததை வெளிப்படுத்தின. அதாவது பினாமி சொத்துக்கள் இவர்களின் பெயர்களில் இருக்கின்றன.
(Visitor Counter : 104
அறிவியல் மற்றும் தொழில்நுட்பத்துறை
அறிவியல் பூர்வமான தரவு பகிர்தலுக்கு அரசு உயர் முக்கியத்துவத்தை அளிக்கிறது: பேராசிரியர் அசுதோஷ் சர்மா, செயலாளர், அறிவியல் மற்றும் தொழில்நுட்பத்துறை
17-வது வருடாந்திர அறிவியல் தொழில்நுட்ப அமைப்பின் மாநாட்டில் ஏற்பாடு செய்யப்பட்ட அறிவியல் மற்றும் தொழில்நுட்ப அமைச்சர்களுக்கான வட்ட மேசையில் பேசிய இந்திய அறிவியல் மற்றும் தொழில்நுட்பத் துறையின் செயலாளர் பேராசிரியர் அசுதோஷ் சர்மா, அறிவியல் பூர்வமான தரவு பகிர்தலுக்கு அரசு உயர் முக்கியத்துவத்தை அளிக்கிறது என்று கூறினார்.
இந்தியாவின் தேசிய தகவல் பகிர்வு மற்றும் அணுகுதல் கொள்கை மற்றும் அரசின் திறந்தநிலை தகவல் இணையதளத்தின் மூலம் இவற்றைத் தெளிவாகப் புரிந்து கொள்ள முடிவதாக அவர் மேலும் தெரிவித்தார்.
"புதிதாக வடிவமைக்கப்பட்டு வரும் அறிவியல் மற்றும் தொழில்நுட்ப கொள்கையில் அறிவியல்பூர்வமான தகவல்களை இணைக்க பரிசீலிக்கப்பட்டு வருகிறது. தரவுகள் தண்ணீரைப் போல அத்தியாவசியமானதாக மாறி வருகிறது, இதை நாங்கள் உலகத்தோடு பகிர்ந்து கொள்ள விரும்புகிறோம்," என்று அவர் கூறினார்.
2020 அக்டோபர் 3 அன்று ஜப்பானால் நடத்தப்பட்ட அறிவியல் மற்றும் தொழில்நுட்ப அமைச்சர்களுக்கான வட்ட மேசையில் உலகெங்கும் உள்ள 50 நாடுகளில் இருந்து அறிவியல் மற்றும் தொழில்நுட்பத் துறையின் தலைவர்கள் பங்கேற்றனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1661597
பெண்கள் மற்றும் குழந்தை நலன் அமைச்சகம்
“குழந்தைகளுக்கு எதிரான பாலியல் துன்புறுத்தல்களைத் தடுப்பதற்கான வழிமுறை” குறித்துத் தேசிய குழந்தைகள் உரிமைப் பாதுகாப்பு ஆணையம் நாளை ஆலோசனை நடத்தவுள்ளது
குழந்தைகளுக்கு எதிரான பாலியல் துன்புறுத்தல்களைத் தடுப்பதற்கான வலிமையான நடவடிக்கைகளை இறுதிசெய்வது பற்றி விவாதிக்க, ”குழந்தைகளுக்கு எதிரான பாலியல் துன்புறுத்தல்களைத் தடுப்பதற்கான வழிமுறைகள்” குறித்து, தேசிய குழந்தைகள் உரிமைப் பாதுகாப்பு ஆணையம் புதுதில்லியில் நாளை ஆலோசனை நடத்தவுள்ளது. 2017 நவம்பர் 20 அன்று தேசிய குழந்தைகள் உரிமைப் பாதுகாப்பு ஆணையம் நடத்திய ஆலோசனையைத் தொடர்ந்து இந்த ஆலோசனை நடத்தப்படவுள்ளது. இதில், குழந்தைகளுக்கு எதிரான பாலியல் துன்புறுத்தல் தொடர்பான பல்வேறு அம்சங்கள் குறித்து விவாதிக்கப்படுவதுடன், சம்பந்தப்பட்ட நபர்கள், குழந்தைகளுக்கு எதிரான பாலியல் துன்புறுத்தல்களைத் தடுப்பதற்கான வழிமுறைகள் பற்றிய தங்களது கருத்துக்களைத் தெரிவிக்குமாறும் கேட்டுக் கொள்ளப்படவுள்ளனர். பல்வேறு தரப்பினரிடமிருந்தும் தகுந்த பரிந்துரைகள் தேசிய குழந்தைகள் உரிமைப் பாதுகாப்பு ஆணையத்திற்கு வரப்பெற்றுள்ளது.
2017 நவம்பரில் நடைபெற்ற மாநாடு, பாதிக்கப்பட்டோருக்கான இழப்பீடு மற்றும் சட்டவிதிகளில் மாற்றம் செய்வது உள்ளிட்ட ஏராளமான பரிந்துரைகளைத் தேசிய குழந்தைகள் உரிமைப் பாதுகாப்பு ஆணையத்திற்கு அளித்துள்ளது. இந்தப் பரிந்துரைகள், நாளை நடைபெறவுள்ள மாநாட்டிலும் விவாதிக்கப்பட்டு, அதன்பிறகு தேசியக் குழந்தைகள் உரிமைப் பாதுகாப்பு ஆணையம் அதன் பரிந்துரையை மகளிர் மற்றும் குழந்தைகள் மேம்பாட்டுத்துறைக்கு வழங்கும்.
(Visitor Counter : 117
அறிவியல் மற்றும் தொழில்நுட்பத்துறை
அறிவியல், தொழில்நுட்பம் மற்றும் புதுமைக் கண்டுபிடிப்புக் கொள்கை 2020-ஐ உருவாக்குவதற்கான முதலாவது உயர்மட்டத் தொழில்துறை ஆலோசனைக் கூட்டத்தில் தொழில்துறை முன்னோடிகள் பங்கேற்பு
புதிய அறிவியல், தொழில்நுட்பம் மற்றும் புதுமைக் கண்டுபிடிப்புக் கொள்கை  2020-ஐ உருவாக்குவதற்கான, உயர்மட்ட த் தொழில்துறை வட்டமேஜை ஆலோசனைக் கூட்டத்தினை, STIP-2020 செயலகம், இந்தியத் தொழில் கூட்டமைப்புடன் இணைந்து, 2-3 ஜுலை-2020இல், இணையவழியில் நடத்துகிறது. STIP-2020 கொள்கை உருவாக்கும் பணிகளை ஒருங்கிணைத்து செயல்படுத்துவதற்காக, மத்திய அரசின் முதன்மை அறிவியல் ஆலோசகர் அலுவலகமும், மத்திய அறிவியல் தொழில்நுட்பத்துறையும் இணைந்து, STIP-2020 செயலகத்தை ஏற்படுத்தியுள்ளன.
மத்திய அரசின் முதன்மை அறிவியல் ஆலோசகர் பேராசிரியர் கே.விஜயராகவன் மற்றும் அறிவியல் தொழில்நுட்பத்துறைச் செயலாளர் பேராசிரியர் அசுதோஷ் சர்மா ஆகியோர் தலைமையில் நடைபெறும் இந்த உயர்அதிகாரம் வாய்ந்தவர்களின் ஆலோசனைக் கூட்டத்தில், அறிவுசார்ந்த பொருளாதாரத்திற்கு வழிவகுக்கக்கூடிய அறிவியல், தொழில்நுட்பம் மற்றும் புதுமைக் கண்டுபிடிப்புக்கொள்கை-2020-ஐ உருவாக்குவதற்காக, தொழில்துறை முன்னோடிகளின் ஆலோசனைகளைக் கேட்டறிவதில் கவனம் செலுத்தும். புதிய அறிவியல், தொழில்நுட்பம் மற்றும் புதுமைக் கண்டுபிடிப்புக் கொள்கையை ஒருங்கிணைப்பது குறித்த கருத்துக்கள் மற்றும் ஆலோசனைகளைப் பகிர்ந்து கொள்ளுமாறு, தொழில்துறையினர் கேட்டுக் கொள்ளப்பட்டுள்ளனர்.
அறிவியல், தொழில்நுட்பம் மற்றும் புதுமைக் கண்டுபிடிப்புக் கொள்கையை உருவாக்குவதற்காக, உயர்மட்ட த் தொழில்துறையினரின் ஆலோசனையைக் கேட்டறிவதற்காக நடத்தப்படும் இந்த முதலாவது வட்டம், பரவலாக்கப்பட்ட, கீழ்மட்டம் முதல் மேல்மட்டம் வரையிலான மற்றும் உள்ளடக்கிய வடிவமைப்பு நடவடிக்கைகள், முன்னுரிமைகளை மறுவரையறை செய்யும் நோக்கிலும், துறைவாரியான சிறப்புக் கவனம் செலுத்துதல் மற்றும் ஆராய்ச்சி முறைகள் மற்றும் பெரிய அளவிலான சமூக – பொருளாதார நலனுக்கான தொழில்நுட்ப முன்னேற்றம் போன்றவற்றின் மூலமும் புதிய கொள்கை உருவாக்கப்பட உள்ளது.
புள்ளியியல் மற்றும் திட்ட அமலாக்கம் அமைச்சகம்
புள்ளியியல் தினம், ஜூன் 29, 2020-ஆம் தேதி கொண்டாடப்பட்டது.
அடிப்படைக் கருத்து: நிலையான வளர்ச்சி இலக்குகள்.
அன்றாட வாழ்வில், புள்ளியியல் பயன்பாட்டைப் பிரபலப்படுத்தவும், மக்கள் நலத்திட்டங்களை உருவாக்குவதில், புள்ளியியல் எப்படி உதவுகிறது என்பதை மக்களுக்கு உணர்த்தவும் புள்ளியியல் தினத்தை மத்திய அரசு கொண்டாடி வருகிறது. தேசியப் புள்ளியியல் அமைப்பை உருவாக்கியதில், பேராசிரியர். பி.சி.மகலனோபிஸின் மதி்ப்பிட முடியாத பங்களிப்பை அங்கீகரிக்கும் வகையில், அவரது பிறந்த தினமான ஜூன் 29ஆம் தேதியன்று, புள்ளியியல் தினம் ஒவ்வொரு ஆண்டும் கொண்டாடப்படுகிறது. இந்தாண்டு உலகளாவிய தொற்று காரணமாக, புள்ளியியல் தினம், காணொளிக் காட்சிக் கருத்தரங்கு மூலம் கொண்டாடப்பட்டது. இது பல சமூக இணையதளங்கள் மூலமாக தேசிய அளவிலும், உலகளவிலும், நேரடியாக ஒளிபரப்பப்பட்டது. இந்தப் புள்ளியியல் தினத்தின் அடிப்படைக் கருத்து நிலையான வளர்ச்சி இலக்கு - 3  & SDG- 5 .
புள்ளியியல் தினம், 2020 கூட்டத்தில், மத்தியப் புள்ளியல் அமைச்சகம், மற்றும் திட்ட அமலாக்கம் மற்றும் திட்டமிடல் அமைச்சகத்தின் இணையமைச்சர் திரு. ராவ் இந்தர்ஜித் சிங் உரையாற்றியானர்.
மத்திய அரசு, மாநில அரசு/யூனியன் பிரதேச அரசுகள் மற்றும் அமைப்புகளின் அதிகாரப்பூர்வப் புள்ளியியல் நிபுணர்களின், சிறந்த சாதனையை அங்கீகரிக்க, ‘அதிகாரப்பூர்வப் புள்ளியியலில் பேராசிரியர்.பி.சி.மகலனோபிஸ் தேசிய விருதை’ திட்ட அமலாக்கத்துறை உருவாக்கியுள்ளது. இந்தியாவில் தேசியப் புள்ளியியல் அமைப்பில், ரிசர்வ் வங்கியின் முன்னாள் ஆளுநர் டாக்டர். சக்கரவர்த்தி ரங்கராஜனின் சிறப்பானப் பங்களிப்பை அங்கீகரிக்கும் வகையில், அவருக்குப் பேராசிரியர் பி.சி.மகலனோபிஸ் தேசிய விருது வழங்கப்பட்டது.
புள்ளியியல் துறையில் தங்களின் வாழ்நாள் பங்களிப்பை அளித்தற்கு, தேசிய மருத்துவப் புள்ளியல் கழகத்தின்  முன்னாள் இயக்குநர் டாக்டர்.அரவிந்த் பாண்டே, இந்திய மருத்துவ ஆராய்ச்சிக் கவுன்சில் மற்றும் மத்திய அரசின் திட்ட அமலாக்கத்துறையின் முன்னாள் கூடுதல் தலைமை இயக்குநர் டாக்டர். அகிலேஷ் சந்திரா குல்ஸ்ரேஷ்தா ஆகியோருக்குக் கூட்டாக, ‘புள்ளியியலில் பேராசிரியர் பி.வி. சுகாத்மே தேசிய விருது 2020’ வழங்கப்பட்டது. புள்ளியியல் தொடர்பாக அகில இந்திய அளவில் நடத்தப்பட்ட, உடனடி கட்டுரைப் போட்டியில் வெற்றி பெற்ற முதுநிலை மாணவர்களும் இந்த நிகழ்ச்சியில் பாராட்டப்பட்டனர்.
உள்துறை அமைச்சகம்
கொரியா, இந்தியா இடையேயான புரிந்துணர்வு ஒப்பந்தம்: மத்திய அமைச்சரவை ஒப்புதல்
இரு நாடுகள் தொடர்பான குற்றங்களை ஒழிக்கவும், காவல்துறை இடையே ஒத்துழைப்பை மேம்படுத்தவும்
கொரிய அரசின் கீழ் இயங்கும் கொரிய தேசிய காவல் முகமையும், மத்திய உள்துறை அமைச்சகமும் புரிந்துணர்வு ஒப்பந்தம் ஒன்றில் கையெழுத்திட உள்ளன.
இந்தப் புரிந்துணர்வு ஒப்பந்தம், இரு நாடுகளும் குற்றங்களைத் தடுக்கவும், குறைக்கவும் உதவிகரமாக இருக்கும். மேலும், தீவிரவாதம் தொடர்பான குற்றங்களையும் அயல்நாடு தொடர்பான திட்டமிடப்பட்ட குற்றங்களையும் தடுக்க உதவும். இரு நாடுகளின் புலனாய்வு மற்றும் சட்ட அமலாக்க முகமைகளின் அலுவலர்கள் தங்களின் ஒத்துழைப்பை மேம்படுத்துவதற்கான செயல்திட்டமும் உருவாக்கப்படும்.
குடியரசுத் தலைவர் செயலகம்
குடியரசுத் தலைவரை நெதர்லாந்து ராணி மேக்சிமா சந்தித்தார்
குடியரசுத் தலைவர் திருமதி திரௌபதி முர்முவை நெதர்லாந்து ராணி மேக்சிமா இன்று குடியரசுத் தலைவர் மாளிகையில் சந்தித்து பேசினார்.
ராணி மேக்சிமாவை வரவேற்ற குடியரசுத் தலைவர், இந்தியா-நெதர்லாந்து இடையே இரு தரப்பு உறவை மேலும் வலுப்படுத்துவது குறித்து விவாதித்தார்.
கடந்த 2021ம் ஆண்டு நடைபெற்ற இந்தியா- நெதர்லாந்து இடையேயான காணொலி காட்சி வாயிலாக நடைபெற்ற மாநாட்டின் போது தொடங்கப்பட்ட ‘தண்ணீர் தொடர்பாக மேற்கொள்ளப்பட்ட இருநாட்டு கூட்டாண்மை’ குறித்து குடியரசுத் தலைவர் குறிப்பிட்டார்.
சர்வதேச அளவிலான நிதிசார்ந்த நடவடிக்கைகள் குறித்தும் இரு தலைவர்களும் விவாதித்தனர். அரசின் நலத்திட்டங்கள், எந்தவித தடையுமின்றி, கடைக்கோடி மக்களையும் சென்றடையும் வகையில், ஒவ்வொரு இந்தியரையும் முறையான வங்கி வழியுடன் இணைப்பதற்கு இந்திய அரசு உறுதிபூண்டுள்ளதாக குடியரசுத் தலைவர் தெரிவித்தார். இந்த நடவடிக்கைகளில் கடந்த சில வருடங்களாக இந்தியா அடைந்து வரும் வளர்ச்சியை ராணி மேக்சிமா பாராட்டினார்.
ஐ நா பொதுச்செயலாளரின் சிறப்பு பிரதிநிதியாக இன்று  இந்தியா வந்த ராணி மேக்சிமா நாளை மறுநாள் வரை  வரை பயணம் மேற்கொள்கிறார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1855302
(Visitor Counter : 118
பாதுகாப்பு அமைச்சகம்
மன இறுக்க குறைபாடு பற்றி விழிப்புணர்வை ஏற்படுத்த, கடலில் 12 வயது சிறுமி 36 கி.மீ தூரம் நீந்தி சாதனை
மன இறுக்க குறைபாடு பற்றி விழிப்புணர்வை ஏற்படுத்த, கடற்படை மாலுமி ஒருவரின் 12 வயது மகள், மும்பை பாந்த்ரா - வொர்லி கடல் பகுதியிலிருந்து, கேட் வே ஆப் இந்தியா வரை 36 கி.மீ தூரம் நீந்தி சாதனை படைத்தார்.
கடற்படை வீரர் மதன் ராய் என்பவரின் மகள் ஜியா ராய். மன இறுக்க கோளாறால் பாதிக்கப்பட்டவர். ஆனால், நீச்சல் பயிற்சியில் இவர் கைத்தேர்ந்தவர்.
மன இறுக்க கோளாறு குறித்த விழிப்புணர்வை ஏற்படுத்துவதற்காக, இந்த சிறுமி கடலில் நீண்ட தூரம் நீந்தி சாதனை படைக்க விரும்பினார்.
மும்பை பாந்த்ரா - வொர்லி கடல் பகுதியில் 2021 பிப்ரவரி 17ம் தேதி அதிகாலை 3.50 மணிக்கு ஜியா ராய் நீந்த தொடங்கினார். 8 மணி நேரம் 40 நிமிடத்தில் இவர் 36 கி.மீ தூரம் நீந்தி மதியம் 12.30 மணியளவில் மும்பை கேட்வே ஆப் இந்தியா பகுதியை வந்தடைந்தார்.
இந்த நிகழ்ச்சியை, மகாராஷ்டிரா நீச்சல் சங்கம், மத்திய இளைஞர் விளையாட்டுத்துறை அமைச்சகத்தின் உடல் தகுதி இந்தியா இயக்கம் ஆகியவை இணைந்து நடத்தியது.
ஜியா ராய்க்கு விருது வழங்கும் நிகழ்ச்சி மும்பை கேட் வே ஆப் இந்தியா பகுதியில் நேற்று நடைப்பெற்றது.
மும்பை நீர் விளையாட்டு சங்கத்தின் தலைவர் திருமிகு. ஜரிர் என் பாலிவாலா பரிசு கோப்பையை வழங்கி கவுரவித்தார்.
இதற்கு முன்பு கடந்த ஆண்டு பிப்ரவரி 15 ஆம் தேதி, ஜியா ராய், எலிபென்டா தீவில் இருந்து கேட்வே ஆப் இந்தியா வரை, 14 கி.மீ தூரத்தை 3 மணி நேரம் 27 நிமிடங்களில் நீந்தி கடந்தார்.
மன இறுக்கத்தால் பாதிக்கப்பட்டவர், கடலில் 14 கி.மீ தூரம் நீந்தி கடந்தது உலக சாதனையாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699006
----
(Visitor Counter : 152
கப்பல் போக்குவரத்து அமைச்சகம்
மேக் இன் இந்தியா கொள்கையைப் பயன்படுத்தி ,உலகம் முழுவதும் உள்ள கப்பல் உரிமையாளர்களுக்கு இந்தியாவில் தங்கள் கப்பல்களை நிறுத்த அழைப்பு
இந்திய அரசு அண்மையில் , அனைத்து சேவைகளின் பொது கொள்முதலுக்கான மேக் இன் இந்தியா கொள்கையில் மாறுதல் செய்துள்ளது. திருத்தப்பட்ட கொள்கையின்படி, உரிய அதிகார அமைப்பின் அனுமதி தவிர, ரூ.200 கோடிக்கும் குறைவான மதிப்பு கொண்ட கொள்முதல்களுக்கு உலக அளவில் ஒப்பந்தப்புள்ளி கோரப்படமாட்டாது.
மத்திய கப்பல்துறை இணையமைச்சர்  திரு. மன்சுக் மாண்டவியா, அரசின் சரக்கு போக்குவரத்து கொள்கையை அமல்படுத்த இந்திய கப்பல் துறை தயாராக உள்ளது பற்றி ஆய்வு மேற்கொண்டார்.
மேக் இன் இந்தியா கொள்கை, உடனடியாக இந்திய கப்பல்களின் எண்ணிக்கையை இருமடங்காக்க வாய்ப்பாக அமையும். வரும் 3 ஆண்டு காலத்தில், தற்போதைய 450 என்ற எண்ணிக்கை 900க்கும் அதிகமாக வாய்ப்புள்ளது. இதனால், இந்தியாவின் கப்பல் துறையில் கூடுதல் முதலீட்டுக்கு மேலும் வாய்ப்பு கிடைக்கும்.
பயிற்சி பெற்ற கடற்படையினர், ஏற்கனவே உள்ள கப்பல் மேலாண்மைத் திறன் ஆகிய நவீன கடல்சார் நிர்வாகத்துடன், உலகம் முழுவதும் உள்ள கப்பல் உரிமையாளர்கள், அரசு சரக்குகளைக் கொண்டு செல்லும் விஷயத்தில், அரசின் மேக் இன் இந்தியா கொள்கையின் பயனாக, இந்தியாவில் தங்கள் கப்பலைகளை நிறுத்த அழைப்பு விடுக்கப்பட்டுள்ளது.
(Visitor Counter : 129
விவசாயத்துறை அமைச்சகம்
கொவிட்-19 சூழலிலும் 296.65 மில்லியன் டன் உணவு தானிய உற்பத்தி செய்து சாதனை : விவசாயிகளுக்கு மத்திய அமைச்சர் திரு.நரேந்திர சிங் தோமர் பாராட்டு
கொவிட்-19 தொற்று காரணமாக சாதகமற்ற சூழ்நிலையிலும், 2019-20ம் ஆண்டில் சாதனை அளவாக 296.65 மில்லியன் டன்கள் உணவு தானியம் உற்பத்தி செய்த விவசாயிகளுக்கு மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் பாராட்டு தெரிவித்துள்ளார். பருப்புகள் மற்றும் எண்ணெய் வித்துக்களின் உற்பத்தியும் முறையே 23.15 மற்றும் 33.42 மில்லியன் டன்களாக இருக்கும் என எதிர்பார்க்கப்படுகிறது. பருத்தி உற்பத்தி 354.91 லட்சம் பேல்களாக இருக்கும் என எதிர்பார்க்கப்படுகிறது. இதன் மூலம் உலகளவில் பருத்தி உற்பத்தியில் இந்தியா முதலிடம் பெறும். இந்திய வேளாண் வரலாற்றில் இந்தாண்டு ஒரு மைல்கல். செப்டம்பர் வரையிலான இந்தாண்டு காரிப் பருவத்தில் 1,113 லட்சம் ஹெக்டேர் நிலங்களில் சாகுபடி செய்யப்பட்டுள்ளது. இது வழக்கத்தை விட 46 லட்சம் ஹெக்டேர் அதிகம். நாட்டின் உணவு மற்றும் ஊட்டச்சத்து பாதுகாப்பை உறுதி செய்வதில் இது நல்ல வாய்ப்பை வழங்குகிறது. இந்த மகத்தான சாதனைக்காக விவசாயிகளுக்கும், மாநில அரசுகளுக்கும் பாராட்டுக்கள் என மத்திய அமைச்சர் திரு. நரேந்திர சிங் தோமர் கூறியுள்ளார்.
மேலும் மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
கொவிட் முடக்க காலத்தில் விவசாயம் சுமுகமாக நடந்தது. இதற்காக மத்திய அரசு அனைத்து நடவடிக்கைகளையும் எடுத்தது. முடக்க காலத்தில் விவசாயத்துக்கு தேவையான அனைத்து விலக்குகளும் அளிக்கப்பட்டன. இதன் காரணமாக இந்த நிதியாண்டின் முதல் காலாண்டில் விவசாயம் சார்ந்த தொழில்கள் 3.4% சதவீத வளர்ச்சியடைந்துள்ளன.
மகாத்மா காந்தி தேசிய ஊரக வேலை வாய்ப்பு உறுதித் திட்டம் மற்றும் பிரதமரின் ஏழைகள் நலன் உணவுத் திட்டம் ஆகியவை விவசாய தொழிலாளர்களுக்கு வழங்கப்பட்டது.
பிரதமரின் கிஷான் திட்டத்தின் கீழ் 10.19 கோடி விவசாய குடும்பங்கள் பயன் அடைந்தன. அவர்களுக்கு ரூ.9,41,305 கோடி வழங்கப்பட்டது.
பிரதமரின் பயிர் காப்பீடு திட்டத்தின் கீழ், முடக்க காலத்தில் விவசாயிகளுக்கு ரூ.5,326,7 கோடி வழங்கப்பட்டுள்ளது.
கர்நாடக மற்றும் கேரளாவில் உள்ள மாவட்டங்களில் ஏலக்காய் உற்பத்தி 2018-2019 மற்றும் 2019-20 ஆகிய ஆண்டுகளில் குறைந்துள்ளது. வரலாறு காணாத மழை, நீடித்த வறட்சி போன்றவை இதற்கு காரணம். பூச்சி மற்றும் நோய் தாக்குதல் சம்பவங்களும் அதிகரித்தன. மலைப் பகுதிகளில் பயிரிடப்படுவதால், விரிவாக்கத்துக்கும் அதிக வாய்ப்பும் குறைவு. ஏலக்காய் உற்பத்தியை அதிகரிக்க பரிசுத் திட்டத்தையும் வாசனைப்பொருட்கள் வாரியம் அறிவித்துள்ளது. சிறந்த ஏலக்காய் விவசாயிக்கு முதல் பரிசாக ரூ.1 லட்சமும், 2வது பரிசாக ரூ.50 ஆயிரமும் அறிவிக்கப்பட்டுள்ளது.
நாட்டில் 4.79 லட்சம் ஹெக்டேர் நிலத்தில் மண்டாரின்/கின்னோவ் வகை ஆரஞ்சு பயிரிடப்பட்டது. மத்தியப் பிரதேசம், பஞ்சாப், மஹாராஷ்டிரா, ராஜஸ்தான் மற்றும் அரியானாவில் ஆரஞ்சுகள் அதிகம் பயிரிடப்பட்டன.
விவசாயிகளுக்கு குறைந்தபட்ச ஆதரவு விலையை உறுதி செய்ய, பிரதமரின் ஆஷா திட்டம் கொண்டுவரப்பட்டது. நெல், கோதுமை, சோளம், நிலக்கடலை உட்பட 22 பயிர்களுக்கு அரசு குறைந்தபட்ச ஆதரவு விலை நிர்ணயித்துள்ளது.
விவசாயிகள் வருமானத்தை இரட்டிப்பாக்க மத்திய அரசு அமைச்சரவைக் குழு ஒன்றை அமைத்தது. இந்தக் குழு, பயிர் உற்பத்தியை மேம்படுத்துதல், கால்நடை உற்பத்தியை மேம்படுத்துதல், திறமையான வழிமுறைகளைப் பயன்படுத்தி உற்பத்தி செலவை குறைப்பது, விவசாயிகள் பெறும் விலையை அதிகரிப்பது, பண்ணை சாரா முறைகளுக்கு மாறுவது உட்பட 7 யுக்திகளை பரிந்துரைத்தது.
https://pib.gov.in/PressReleasePage.aspx?PRID=1657221
(Visitor Counter : 211
பொருளாதார விவகாரங்களுக்கான மத்திய அமைச்சரவைக் குழு
தட்பவெப்ப நிலை மற்றும் பருவநிலை ஆராய்ச்சி, மாதிரி, கூர்ந்து நோக்கும் அமைப்புகள் மற்றும் பணிகள் தொடர்பான விரிவான திட்டத்தை செயல்படுத்த அமைச்சரவை ஒப்புதல்
தட்பவெப்ப நிலை மற்றும் பருவநிலை ஆராய்ச்சி, மாதிரி, கூர்ந்து நோக்கும் அமைப்புகள் மற்றும் பணிகள் தொடர்பான, 9 துணைத் திட்டங்கள் அடங்கிய விரிவான திட்டத்தை தொடர்ந்து செயல்படுத்த, பிரதமர் திரு. நரேந்திர மோடி தலைமையில் புதுதில்லியில் இன்று கூடிய பொருளாதார விவகாரங்களுக்கான அமைச்சரவைக் குழு ஒப்புதல் அளித்தது. இவை ரூ.1450 கோடி செலவில் செயல்படுத்தப்படும். இந்தத் திட்டங்கள் இந்திய வானிலைத் துறை, வெப்பமண்டலம் சார்ந்த வானிலைக்கான இந்திய நிறுவனம், நடுத்தர அளவு வானிலை கணிப்புக்கான தேசிய மையம், கடல்சார் தகவல் சேவைக்கான இந்திய தேசிய மையம் ஆகிய நிறுவனங்கள் வாயிலாக மத்திய புவி அறிவியல் அமைச்சகம் இந்தத் திட்டங்களை செயல்படுத்தவுள்ளது.
காற்றின்மூலம் பரவும் நோய்களைப் பற்றிய ஆராய்ச்சி செய்வதற்கான தேசிய அமைப்பை ரூ.130 கோடி செலவில், 2020-2021ஆம் ஆண்டில் நிறுவுவதற்கும் அமைச்சரவை ஒப்புதல் அளித்துள்ளது.
வானிலை, பருவநிலை மற்றும் பெருங்கடல் தொடர்பான கணிப்புகள், அவைசார்ந்த தகவல்களை அளிக்கும் பணிகள் ஆகியவற்றை மேம்படுத்துவதற்கு இந்தத் திட்டம் பயன்படும்.